Shatta Wale

**Shatta Wale**() yɛ nnwontuni wɔ Ghana. Charles Nii Armah Mensah Jr., ( yɛwoo no 17 Ahinime  1984) ɔyɛ Ghana reggae-dancehall nnwomtoni. Edin a nnipa dodoɔ no ara nim wɔ ne nnwomtoɔ mu ne Shatta Wale, a kane no na yɛfrɛ no Bandana. Ne nnwom a agye din pa ara ne "Dancehall King", "My level", ne "We taking over " a ɛnam so maa no nya abasobɔdɛ sɛ Artiste of the year wɔ mfeɛ mpem mmienu ne dunan (2014) mu wɔ Vodafone Ghana Music Awards abasobɔdeɛ no mu. Ɔsan ne Amerika nnwomtonibaa Beyonce yɛɛ nwom  "Already". Wale san yɛ siniyɛfoɔ a yɛhunu no wɔ sini *Never say Never,* *The trial of Shatta Wale* *ne Shattered Lives* *mu.* Wɔyii Wale nnwom a ɔyɛeɛ a yɛto no din "Moko Hoo" wɔ Ghana Music Awards mu.

Wɔ mfeɛ mpem mmienu ne dunan (2014) mu no, ɔbaa n'anim bɛtoo so aduasa nwɔtwe (38) wɔ E.tv's "Top 100 Most Influential Ghanaian" abasobɔbeɛ nhyehyeɛ no mu no. Ɛfiri saa berɛ no, ne din ba abasobɔdeɛ nhyehyɛeɛ no mu afe bi ara. Ɔnyaa dibea sɛ "Most Influential Musician" wɔ abɛɛfo ntetan kɛseɛ so wɔ mfeɛ mpem mmienu ne dunson (2017) mu. Ɔnyaa record-setting sɛ dancehall nnwomtoni a ɔde nyaa abasobɔdeɛ dubaako (11) wɔ mfeɛ mpem mmienu ne dunkron (2019) 3 Music Awards dwumadie ase.

## Abrabɔ mfitiaseɛ
Yɛwoo Charles Nii Armah Mensah Jr. wɔ Polisefoɔ ayaresabea a ɛwɔ Nkran, Ghana wɔ Ahinime bosome ne da a ɛtɔ so dunson wɔ afe apem ahankron ne aduowɔtwe nan (1984). Charles Nii Armah Mensah Snr ne Elsie Evelyn Avemegah ne na wofoɔ. Ne papa yɛ amanyɔni, dwadeni ne legal practitioner.

Shatta Wale kɔɔ Seven Great Princes Academy a ɛwɔ Dasoman, borɔno bia ɛwɔ Nkran mu, ɛhɔ na ɔdaa ne dɔ a ɔwɔ ma adwinni (arts) adi na ɔyɛɛ ahwɛgorɔ a agye din yiye, *By the Fireside*, wɔ Ghana National Theatre.

**2019-2020**

Wɔ mfeɛ mpem mmienu ne dunkron (2019) mu no ɔne Beyonce bɔɔmu too nnwom a yɛto din "Already" wɔ ne album *The Lion King:* so, akyadeɛ yi maa yɛbɔɔ ne din wɔ Grammy Awards mu.

**2021**

Wɔ mfeɛ mpem aduonu ne aduonu baako (2021) mu, yɛbɔɔ ne din wɔ abasobɔdeɛ mmienu mu na ɔdii nkunim sɛ 'Best Virtual Entertainer of the year' abasobɔdeɛ wɔ International Reggae and world Music Awards (IRAWMA) mu.

## Konsɛte ( Concert )
Ɔyɛ Ghanani a ɔdii kan hyehyɛɛ digital concert wɔ YouTube so a na wato din sɛ Faith Concert. Wɔhyehyɛɛ saa concert yi sɛdeɛ ɛde anidasoɔ bɛbrɛɛ Ghanafoɔ ne n'atiefoɔ nyinaa ɛwɔ wiase afanaa nyinaa berɛ a na wɔreko atia yare kɔdiawuo COVID-19 Asoeɛ a ɛhwɛ nkutahodie so, Ghana, yii ɔno ne Kuami Eugene a ɔyɛ Highlife nnwomtoni sɛ annwomtofoɔ a ɛda COVID-19 app virtual concert a wɔyɛɛ no ɛdwoda Oforisuo bosome ne da a ɛtɔ so dummiɛnsa, wɔ mfeɛ mpem aduonu ne aduonu (2020) mu no ano. Wɔ Memeneda Ahinime bosome ne da a ɛtɔ so dunson wɔ mfeɛ mpem aduonu ne aduonu (2020) mu, Ɔtoo n'awoda apontoɔ kɛseɛ a ne nnamfofoɔ ne n'abusuafoɔ baa bi wɔ East Legon berɛ a na wadi mfeɛ aduasa nsia (36).

## Abɔdin
Mayor a ɔwɔ Worcester, Joseph Petty, maa Shatta Wale kurow no safoa wɔ Oforisuo bosome ne da a ɛtɔ so nwɔtwe, wɔ mfeɛ mpem mmienu ne dunson mu (2017) mu.

Wɔ Ɔbɛnem bosome ne da a ɛtɔ so dunwɔtwe wɔ mfeɛ mpem mmienu ne dunwɔtwe mu no (2018), wɔmaa Wale nnidie abasobɔdeɛ ɛnam ne mmoa a ɔde boa reggae wɔ Ghana wɔ 37th Annual Chicago Music Awards (CMA) mu, ɛne 36th International Reggae & World Music Awards (IRAWMA).

## Nnwuma a ne nsa hyehyɛ aseɛ
Ɛwɔ mfeɛ mpem mmienu ne dunan mu (2014), Wale bɛyɛɛ adwumakuo no ho dawurobɔ nanmusini maa Guinness Ghana Breweries, ne Rush Energy Drink nso.

Wɔ Ɛbɔ bosome mu wɔ mfeɛ mpem mmienu ne dunson (2017) mu no, Kasapreko Company, wɔn a wɔyɛ nsa a ɛboro ne nea ɛmmoro wɔ Ghana, maa obiara hunuu sɛ Wale ne wɔn dwumakuo no ho dawurobɔ ananmusini foforo ma Storm Energy Drink.

Wɔ Obubuo bosome ne da a ɛtɔ so dunson wɔ mfeɛ mpem mmienu ne dunson (2017) mu no, Shatta Wale ne Boss Baker Roll nyaa nteaseɛ maa no bɛyɛɛ adwumakuo no ho dawurobɔni nanmusini. Infinix Ghana, smartphone adwumakuo, wɔ Wukuada, Ɛbɔ bosome no ne da a ɛtɔ so dubaako, wɔ mfeɛ mpem mmienu ne dunkron (2019) bɔɔ dawuro sɛ Shatta Wale ne wɔn dwumadie ne ho dawurobɔ ananmusini.

## Ntawantawa
Wɔ Ahinime bosome mu wɔ mfeɛ mpem aduonu ne aduonu baako (2021) mu no, wɔsusu sɛ Shatta Wale hyehyɛɛ nnaadaa sɛm bi sɛ yato no tuo ma ɔregye ayarehwɛ. Akyire no ɔde ne ho kɔmaa apolisefoɔ a na ɔreka sɛ wɔrehwehwɛ no. Ghana polise adwumakuo no kyii no sɛ ɔrehyehyɛ nsɛm a ɛde suro ne ehu bɛba. Wɔde no too apolisefoɔ asoeɛ nnawɔtwe. Wɔ ɛbenada, Ahinime bosome ne da a ɛtɔ so aduonu nsia wɔ mfeɛ mpem aduonu ne aduonu baako (2021) mu no, wɔmaa no self-recognizance bail a wɔgyee no Ghana sika mpem ɔha (GH100,00) wɔ today's hearing mu. Watu asɛm no akɔhyɛ Obubuo bosome ne da a ɛtɔ so nkron, 2021. Nnawɔtwe mmienu akyi no wɔyii nnwomtoni, wɔsan so kyii no wɔ ɔne apolisefoɔ nsɛm ho berɛ a na wɔne nnipa a wagye din pa ara reyɛ nhyiam bia yɛfrɛ no behest of Ghana's Police Chief. Shatta Wale kaa di a wɔne no anni no yie wɔ nhyiam no ase berɛ wɔmaa kwan maa ne mfɛfoɔ nyina de wɔn phone dii dwuma a na wɔpɛ nanso wɔn amma ne saa akwanya no bi. Akyire no ɔbaa nhyiam no ase bɛkutoo IGP George Akuffo Dampare anim serɛɛ bɔne fakyɛ.

## Nnwom Ahodoɔ

### Albums

* *After the Storm* (2016)
* *Cloud 9* (2017, hip hop mixtape)
* *Reign* (2018)
* Wonder Boy (2019)

### Singles

## Videography

## Sini ahodoɔ

## Abasobɔdeɛ

Wɔ 2014, wɔbɔɔ Shatta Wale din wɔ Maiden GN Bank abasobɔdeɛ sɛ ɔno ne barima nnwomtoni a nnipa dodoɔ no ara ani gye ne ho wɔ afe ne mu.

## Beaeɛ a menyaa mmoa firiiɛ